stanford-oval/wikipedia huggingface dataset:
1910 ברוסיה
נפטרו

23 בפברואר – ורה קומיסארז'בסקייה שחקנית רוסית (נולדה ב-1864)
14 באפריל – מיכאיל ורובל, צייר (נולד ב-1856)
29 במאי – מילי באלאקירב, מלחין רוסי (נולד ב-1837)
14 ביולי – מריוס פטיפה, כוריאוגרף רוסי ממוצא צרפתי (נולד ב-1818)
24 ביולי – ארחיפ קוינדז'י, צייר רוסי (נולד ב-1842)
20 בנובמבר – לב טולסטוי, סופר רוסי (נולד ב-1828)
לב טולסטוי
Hisaki

| --- | --- |

תיאור הטלסקופ
 מידע כללי
 סוכנות חלל:  סוכנות החלל היפנית
 מפעיל:  הסוכנות היפנית לחקר החלל 
 יצרן:  NEC Corporation 
 תאריך שיגור:  14 בספטמבר 2013 
 משגר:  אפסילון
 אתר שיגור:  מרכז החלל אוצ'ינורה
 משימה
 סוג משימה:  טלסקופ חלל
 לוויין של:  כדור הארץ
 זמן הקפה:  106.27
 משך המשימה הכולל:  14 בספטמבר 2013 – 8 בדצמבר 2023 (10 שנים) 
 מידע טכני
 משקל:  348 ק"ג
 קישורים חיצוניים
 מספר קטלוג לוויינים:  39253
 מאגר המידע הלאומי:  2013-049A
 
Hisaki (ידוע גם כ- Spectroscopic Planet Observatory for Recognition of Interaction of Atmosphere (SPRINT-A)) הוא טלסקופ שפועל בתחום אולטרה סגול קיצוני החל משנת 2013.
משימה

הטלסקופ נבנה על ידי NEC. הוא שוגר על ידי סוכנות החלל היפנית בשנת 2013 בעזרת משגר מדגם אפסילון וזה היה השיגור הראשון של משגר זה. הניסיון הראשון ב-27 באוגוסט נעצר כמה שניות לפני השיגור עקב בעיה טכנית.
הטלסקופ קיבל את שמו על שם לשון יבשה בקרבת מרכז החלל אוצ'ינורה מננו הוא שוגר.
הטלסקופ מיועד לחקר אטמוספירה ומגנטוספירה של כוכבי לכת במערכת השמש עם דגש על מאדים ונגה. הוא פועל במסלול לווייני נמוך. על הלוויין הותקן פאנל סולארי בהספק של 900 ו"ט.
הטלסקופ היה מתוכנן לעבודה במשך שנה, אך פעיל גם כיום, כ-10 שנים לאחר שיגורו. באוקטובר 2020 הוא ביצע תצפיות משותפות עם גשושית BepiColombo וביוני 2023 תצפיות משותפות עם גשושית ג'ונו.
פעילות הטלסקופ הופסקה ב-8 בדצמבר 2023.
הערות שוליים

↑  BepiColombo flies by Venus en route to Mercury, www.esa.int (באנגלית)
↑  Go Murakami, Kazuo Yoshioka, Atsushi Yamazaki, Fuminori Tsuchiya, Tomoki Kimura, Chihiro Tao, Hajime Kita, Masato Kagitani, Takeshi Sakanoi, Kazunori Uemizu, Yasumasa Kasaba, Ichiro Yoshikawa, Masaki Fujimoto, Response of Jupiter's inner magnetosphere to the solar wind derived from extreme ultraviolet monitoring of the Io plasma torus, Geophysical Research Letters 43, 2016-12-28 doi: 10.1002/2016GL071675
Always In Between

Always In Between (בעברית: תמיד בין לבין) הוא אלבום האולפן השני של הזמרת-יוצרת הבריטית ג'ס גלין. האלבום יצא לאור ב-12 באוקטובר 2018 על ידי חברת התקליטים אטלנטיק רקורדס.
האלבום הגיע למקום הראשון במצעד האלבומים הבריטי.
רשימת רצועות

| Always In Between> מס' | Always In Between> שם | Always In Between> משך | Always In Between>  | Always In Between>  | Always In Between>  | Always In Between>  | Always In Between>  | Always In Between>  | Always In Between>  |
| --- | --- | --- | --- | --- | --- | --- | --- | --- | --- |
| 1. | Intro  | 1:38 |  |  |  |  |  |  |  |
| 2. | No One  | 3:39 |  |  |  |  |  |  |  |
| 3. | I'll Be There  | 3:14 |  |  |  |  |  |  |  |
| 4. | Thursday  | 3:34 |  |  |  |  |  |  |  |
| 5. | All I Am  | 3:39 |  |  |  |  |  |  |  |
| 6. | 123  | 3:10 |  |  |  |  |  |  |  |
| 7. | Never Let Me Go  | 3:28 |  |  |  |  |  |  |  |
| 8. | Broken  | 3:37 |  |  |  |  |  |  |  |
| 9. | Hate/Love  | 4:28 |  |  |  |  |  |  |  |
| 10. | Won't Say No  | 3:05 |  |  |  |  |  |  |  |
| 11. | Rollin  | 3:38 |  |  |  |  |  |  |  |
| 12. | Nevermind  | 3:42 |  |  |  |  |  |  |  |
| משך כולל: | משך כולל: | 40:52 |  |  |  |  |  |  |  |
| Always in Between — מהדורה דלוקס> מס' | Always in Between — מהדורה דלוקס> שם | Always in Between — מהדורה דלוקס> משך | Always in Between — מהדורה דלוקס>  | Always in Between — מהדורה דלוקס>  | Always in Between — מהדורה דלוקס>  | Always in Between — מהדורה דלוקס>  | Always in Between — מהדורה דלוקס>  | Always in Between — מהדורה דלוקס>  | Always in Between — מהדורה דלוקס>  |
| --- | --- | --- | --- | --- | --- | --- | --- | --- | --- |
| 13. | These Days (בשיתוף רודימנטאל, מאקלמור, דן קפלן)   | 3:31 |  |  |  |  |  |  |  |
| 14. | So Real (Warriors)  | 2:51 |  |  |  |  |  |  |  |
| 15. | Million Reasons (בשיתוף Too Many Zooz ,KDA)   | 3:21 |  |  |  |  |  |  |  |
| 16. | Insecurities  | 3:17 |  |  |  |  |  |  |  |
| משך כולל: | משך כולל: | 53:52 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 58 |
|  אוסטרליה | מצעד האלבומים האוסטרלי | 18 |
|  איטליה | מצעד האלבומים האיטלקי | 31 |
|  אירלנד | מצעד האלבומים האירי | 4 |
|  ארצות הברית | בילבורד 200 | 109 |
|  גרמניה | GfK – טופ 100 | 33 |
|  הולנד | מצעד 100 האלבומים ההולנדיים | 40 |
|  הונגריה | Mahasz | 10 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 182 |
|  יפן | אוריקון | 139 |
|  ניו זילנד | המצעד הניו זילנדי הרשמי | 16 |
|  סלובקיה | ČNS IFPI | 80 |
|  ספרד | PROMUSICAE | 40 |
|  סקוטלנד | מצעד האלבומים הסקוטי | 2 |
|  פלנדריה | אולטראטופ 50 | 34 |
|  צ'כיה | ČNS IFPI | 59 |
|  צרפת | SNEP | 141 |
|  קנדה | מצעד האלבומים הקנדי | 51 |
|  שווייץ | המצעד השווייצרי | 32 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 14 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  אירלנד | מצעד האלבומים האירי | 27 |
|  הממלכה המאוחדת | מצעד האלבומים הבריטי | 16 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | פלטינה | 300,000 |
הערות שוליים

↑  טובי גד, לואי בלן, מארק ראלף, ג'ון ריאן, פרד אגיין
1 2  Always In Between, Discogs (באנגלית)
↑  Official Albums Chart Top 100 | Official Charts Company, www.officialcharts.com (באנגלית)
↑  "British album certifications – Jess Glynne – Always In Between". British Phonographic Industry. Retrieved 26 April 2019. Select albums in the Format field. Select Platinum in the Certification field. Type Always In Between in the "Search BPI Awards" field and then press Enter.
| --- | --- |
בקרת זהויות :  MusicBrainz release group: fc59cf4a-db90-4dcd-a294-12c14d104b04
Historical Figures and Ancient Heads

Historical Figures and Ancient Heads (בתרגום חופשי: דמויות היסטוריות וראשים קדומים) הוא אלבומם השמיני של להקת קנד היט, שיצא בשנת 1971. היה זה האלבום הראשון של הלהקה בו לא השתתף הגיטריסט, נגן המפוחית, הזמר וכותב השירים העיקרי אלן וילסון, שמת שנה קודם. חסרונו ניכר היטב באלבום, ואת כל השירים שר זמר הלהקה הנוסף, בוב הייט. בנוסף, אלבום זה היה הראשון שבו לא השתתף לארי טיילור, לאחר שזה עזב כדי להצטרף ללהקתו המתגבשת של ג'ון מאייל.
אמנם, מותו של וילסון הוביל למוזיקה פחות מגוונת באלבום, אך הוספתו של המוזיקאי ג'ואל סקוט היל בתור גיטריסט שני הוסיף צבע חדש למוזיקה. אף על פי שרדיו בשדר AM לא השמיע שירים מהאלבום כמעט בכלל, תחנות רדיו שונות המשדרות בשדר FM (אנ') השמיעו את השירים "Cherokee Dance" ו-"Rockin' with the King" רבות. האחרון אף הגיע למקום 88 במצעד בילבורד הוט 100 בשנת 1972 והזיק במקום זה 5 שבועות. האלבום מסמן את תחילת הידרדרות הלהקה לאחר מותו של וילסון, הן מבחינה מוזיקלית והן מבחינה בריאותית.
רשימת רצועות

| מס' | שם | מילים | משך |
| --- | --- | --- | --- |
| 1. | Sneakin' Around  | ג'סיס מ. רובינסון | 4:53 |
| 2. | Hill's Stomp  | ג'ואל סקוט היל | 3:03 |
| 3. | Rockin' With the King  | סקיפ טיילור, ליטל ריצ'רד | 3:17 |
| 4. | I Don't Care What You Tell Me  | צ'ארלס לויד | 3:58 |
| 5. | Long Way from L.A  | ג'וד בייקר | 3:05 |
| 6. | Cherokee Dance  | רוברט לנדרס | 4:25 |
| 7. | That's All Right  | ג'ימי רוג'רס | 5:30 |
| 8. | Utah  | קנד היט | 8:25 |
הערות שוליים

↑  Historical Figures and Ancient Heads - Canned Heat | Songs, Reviews, Credits | AllMusic (באנגלית אמריקאית), נבדק ב-2020-09-01
↑  Canned Heat, Billboard
| קנד היט |
| --- | --- |
לארי טיילור • בוב הייט • פרנק קוק • אלן וילסון • הנרי וסטין • הארווי מנדל • אדולפו דה לה פארה
אלבומי אולפן: Canned Heat • Boogie with Canned Heat • Living the Blues • Hallelujah • Future Blues • Vintage • Historical Figures and Ancient Heads • The New Age • One More River to Cross • Reheated • Hooker 'N Heat
סינגלים: "Rollin' and Tumblin'" • "On the Road Again" • "Going Up the Country" • "Let's Work Together"
אלבומי אוסף: Canned Heat Cookbook • Let's Work Together: The Best of Canned Heat • Uncanned! The Best of Canned Heat • the very best of canned heat
| --- | --- |
בקרת זהויות :  MusicBrainz release group: ebe2a909-f9f8-30eb-8c25-01ad5d756e40 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
שומרי הגלקסיה: חלק 3

| --- | --- |

כרזת הסרט הרשמית
 מבוסס על:  דמויותיהם של שומרי הגלקסיה מאת דן אבנט ואנדי לאנינג
 בימוי:  ג'יימס גאן
 הופק בידי:  קווין פייגי
 תסריט:  ג'יימס גאן
 עריכה:  קרייג ווד
 שחקנים ראשיים:  כריס פראט זואי סלדנה דייב בטיסטה וין דיזל בראדלי קופר קארן גילאן פום קלמנטיף שון גאן ויל פולטר
 מדבבים:  וין דיזל (גרוט) בראדלי קופר (רוקט) 
 מוזיקה:  ג'ון מרפי 
 צילום:  הנרי בראהם
 מדינה:  ארצות הברית ארצות הברית
 חברת הפקה:  אולפני מארוול
 חברה מפיצה:  סרטי אולפני וולט דיסני
 הקרנת בכורה:  ישראל 4 במאי 2023 ארצות הברית 5 במאי 2023
 משך הקרנה:  150 דק' 
 שפת הסרט:  אנגלית
 סוגה:  סרט בסוגת ספרות עלילה ספקולטיבית, אופרת חלל, סרט גיבורי-על, סרט קומדיה, סרט הרפתקאות, סרט פעולה, סרט מדע בדיוני 
 תקציב:  250 מיליון דולר
 הכנסות:  831.2 מיליון דולר (27 ביוני 2023)
 סרט קודם:  כרונולוגית (MCU): "אנטמן והצרעה: קוונטומאניה" כרונולוגית מבחינה עלילתית: "שומרי הגלקסיה: חלק 2"
 סרט הבא:  כרונולוגית (MCU): "המארוולס"
 אתר רשמי
 דף הסרט ב־IMDb
 
שומרי הגלקסיה: חלק 3 (באנגלית: Guardians of the Galaxy Vol. 3) הוא סרט גיבורי-על אמריקאי המבוסס על דמויותיהם של צוות גיבורי-העל "שומרי הגלקסיה" מבית מארוול קומיקס. הסרט הופק על ידי אולפני מארוול ומופץ על ידי סרטי אולפני וולט דיסני, והוא המשך לסרטים "שומרי הגלקסיה" (2014) ו"שומרי הגלקסיה: חלק 2" (2017), וכן סרטו ה-33 של היקום הקולנועי של מארוול. את הסרט כתב וביים ג'יימס גאן, ומככבים בו כריס פראט, זואי סלדנה, דייב בטיסטה, וין דיזל, בראדלי קופר, קארן גילאן, פום קלמנטיף ושון גאן, ששבים לגלם את דמויותיהם מהיקום הקולנועי.
בנובמבר 2014, ג'יימס גאן הודיע כי יש לו רעיונות ראשוניים עבור סרט שלישי בסדרה, ובאפריל 2017 הודיע על חזרתו לכתיבת ובימוי הסרט השלישי. עם זאת, ביולי 2018, אולפני וולט דיסני פיטרו אותו בעקבות חשיפתם של ציוצים שנויים במחלוקת שצייץ בחשבונו הפרטי, אך באותו אוקטובר, האולפנים חזרו בהם מפיטוריו ושכרו אותו מחדש לעבודה על הסרט. שובו של גאן אושרה רשמית במרץ 2019, כאשר הוכרז על תחילת ההפקה לאחר שגאן סיים את עבודותיו על הסרט "יחידת המתאבדים" (2021) ועל סדרת הספין-אוף שלה, "פיסמייקר" (2022). צילומי הסרט החלו בנובמבר 2021 באטלנטה, ג'ורג'יה, והסתיימו באפריל 2022.
הסרט הוא חלק מהשלב החמישי של היקום הקולנועי של מארוול, ועלה לאקרנים בארצות הברית ב-5 במאי 2023; בישראל, עלה הסרט לאקרנים ב-4 במאי 2023.
צוות השחקנים והדמויות

כריס פראט – פיטר קוויל / סטאר לורד, מנהיגה החצי אנושי-חצי חייזרי של "שומרי הגלקסיה", שנחטף מכדור הארץ בילדותו וגודל על ידי קבוצה של גנבים ומבריחים חייזרים המכונים "הבוזזים".
זואי סלדנה – גאמורה, חברה ב"שומרי הגלקסיה" ויתומה חייזרית המבקשת גאולה על פשעי העבר שלה לאחר שנלקחה על ידי תאנוס כבתו המאומצת וחונכה לשמש לו כמתנקשת אישית. על אף שדמותה של גאמורה נהרגה על ידי תאנוס באירועי "מלחמת האינסוף", סלדנה שבה לגלם את גרסתה הצעירה יותר של הדמות שהגיעה להווה של ציר הזמן של היקום הקולנועי באירועי "סוף המשחק".
דייב בטיסטה – דראקס המשמיד, חבר ב"שומרי הגלקסיה" ולוחם מיומן שמשפחתו נטבחה על ידי תאנוס.
קארן גילאן – נביולה, יתומה שנלקחה תחת חסותו של תאנוס כבתו המאומצת וחונכה לשמש לו כמתנקשת אישית, אך בהמשך מרדה בו וערקה ל"שומרי הגלקסיה".
פום קלמנטיף – מנטיס, וחייזרית בעלת כוחות-על מבוססי אמפתיה. חברה ב"שומרי הגלקסיה" ואחותו-למחצה של פיטר.
וין דיזל – גרוט (דיבוב ולכידת תנועה) יצור אינטליגנטי דמוי עץ, שותפו של רוקט וחבר ב"שומרי הגלקסיה".
בראדלי קופר – רוקט (דיבוב), - שון גאן (לכידת תנועה), חבר ב"שומרי הגלקסיה" ויצור מהונדס גנטית דמוי דביבון המיומן בטקטיקות נשק והנדסה אשר שימש כשכיר חרב וצייד ראשים בעברו, ובהווה משמש כממציא, מהנדס ואשף הטכנולוגיה עבור הצוות. עלילת הסרט השלימה את הקשת העלילתית שנבנתה עבור הדמות בשני סרטי "שומרי הגלקסיה" הראשונים ובסרטים "מלחמת האינסוף" ו"סוף המשחק".
ויל פולטר – אדם וורלוק, "אדם מפותח" בעל כוחות על-אנושיים, שנוצר על ידי הריבוניים במטרה לנקום בשומרים.
אליזבת דביקי - איישה, הכוהנת הגדולה הזהובה ומנהיגת אנשי הריבונות. יצרה את אדם וורלוק כדי שישמיד את שומרי הגלקסיה.
צ'וקוודי יוג'י - הוד התפתחותו, מדען המתמחה באבולוציה ויוצרו של רוקט, שמבקש להפוך את כל היצורים התבונתיים לגזע עליון. יוג'י תיאר את דמותו כחזקה ו"מורכבת".
סילבסטר סטאלון – סטאקר אוגורד, בוזז הנמצא בדרגה בכירה בקבוצת "הבוזזים".
בנוסף, שון גאן שב לגלם את דמותו של קראגלין אובפונטרי, יד ימינו לשעבר של יונדו ובן בריתם של "שומרי הגלקסיה". מייקל רוקר מופיע לזמן קצר כדמותו של יונדו, המדריכה את קראגלין להשתמש בליבו כדי להכווין את החץ שלו כמוהו. מריה בקלובה מדובבת את דמותה של קוסמו כלבת החלל, שנשלחה לחלל על ידי ברית המועצות. הדמות של קוסמו גולמה בעבר על ידי הכלב פרד ב"שומרי הגלקסיה", "שומרי הגלקסיה: חלק 2" ו"שומרי הגלקסיה בספיישל חג המולד". השחקן מייקל רוזנבאום שב לגלם מ"שומרי הגלקסיה: חלק 2" את דמותו של מרטינקס, חבר בכיר קבוצת הבוזזים.
הפקה > פיתוח > עבודות פיתוח ראשוניות

בנובמבר 2014, הצהיר במאי ותסריטאי "שומרי הגלקסיה", ג'יימס גאן, כי בנוסף לכתיבת "הסיפור הבסיסי" עבור "שומרי הגלקסיה: חלק 2" תוך כדי העבודה על הסרט הראשון, היו לו רעיונות לסרט המשך שלישי פוטנציאלי. על אף הצהרתו, גאן אישר ביוני 2015 שהוא אינו בטוח אם הוא יהיה מעורב בהפקת סרט שלישי, והצהיר שמעורבותו בהפקת הסרט השלישי תהיה תלויה בהרגשתו לאחר הפקת הסרט השני. באפריל 2016, אמר נשיא אולפני מארוול, קווין פייגי, כי האולפנים מתכננים בוודאות להפיק סרט שלישי של "שומרי הגלקסיה" במסגרת היקום הקולנועי של מארוול החל משנת "2020 ואילך". במרץ 2017, גאן אישר את הפקתו של הסרט השלישי יופק וציין כי צוות ההפקה מנסה לחשוב עד היכן עוד להמשיך את קשת העלילה של הדמויות. תוך זמן קצר, גאן הוסיף כי עדיין לא היו תוכניות ספציפיות לעלילת הסרט, אך כי אולפני מארוול מעוניינת להפיק אותו. "אלא אם כן משהו ישתבש נוראות – וזה תמיד אפשרי, אי-אפשר לדעת". גאן אף חזר ואמר כי לא החליט אם להסכים לביים את הסרט, וכי הוא עוד מנסה להחליט עד כמה ברצונו להיות מעורב בפרויקט. חלק מרתיעתו של גאן לשוב לבימוי הסרט השלישי נבע מכך שלא רצה להפיק את הסרט ללא מייקל רוקר, שגילם את דמותו של יונדו אודונטה בשני הסרטים הקודמים ומת בסרט השני.
באפריל 2017, גאן הודיע כי הוא ישוב לכתוב ולביים את הסרט השלישי. גאן הצהיר כי עלילת הסרט תתקיים לאחר אירועי "מלחמת האינסוף" ו"סוף המשחק", תסיים את קשת העלילה של שומרי הגלקסיה הנוכחיים, ותעזור להזניק דמויות ותיקות וחדשות כאחד ממארוול קומיקס "לעשר השנים הבאות ומעבר להן". גאן אף ציין כי לתחושתו שלושת הסרטים משלימים אחד את השני לכדי קשת עלילתית אחת, ואמר, "אני מביא לסגירת מעגל המון דברים [משני הסרטים הקודמים] בסרט שלישי. אנחנו מקבלים המון תשובות על הרבה דברים שונים". גאן גם תכנן לעבוד עם אולפני מארוול על עתידו של "היקום הקוסמי של מארוול". גאן התעתד להתחיל לעבוד על הסרט השלישי זמן קצר לאחר שסיים את עבודתו כמפיק בכיר וכיועץ ב"מלחמת האינסוף". עם ההודעה על שובו להפקת הסרט השלישי, אמר גאן, "לא הייתי מסכים אם לא היה לי מושג די ברור לאן אנחנו הולכים ומה אנחנו הולכים לעשות. אני לא מישהו שהולך לעשות את זה אם אין לי חזון לזה."
לאחר שכלל במקור את דמותו של אדם וורלוק בתסריט לסרט השני, גאן ופייגי ציינו את חשיבותה של הדמות עבור היקום הקולנועי של מארוול ורמזו שהוא יופיע בסרט השלישי. במאי 2017, לאחר עלייתו של הסרט השני לאקרנים, גאן אמר שהסרט השלישי יופק "בשלוש השנים הבאות", ואישר כי פום קלמנטיף תשוב לגלם את דמותה של מנטיס. גאן אף היה מעוניין שאליזבת דביקי תשוב לגלם את דמותה של איישה. עד אמצע יוני, השלים גאן את טיוטת התסריט הראשונית שלו עבור הסרט השלישי. בספטמבר 2017, חזר גאן ואישר כי הסרט יעלה לאקרנים "בעוד מעט פחות משלוש שנים", משמע ב-1 במאי 2020. בסוף פברואר 2018, גאן נפגש עם מארק המיל לצורך משא ומתן על תפקיד בסרט. באפריל 2018, אושר שכריס פראט ישוב לגלם את דמותו של פיטר קוויל / סטאר לורד, וחודש שלאחר מכן, דייב בטיסטה אישר שהוא ישוב לגלם את דמותו של דראקס המשמיד. בסוף יוני 2018, קיבלו אולפני מארוול את התסריט הראשוני לסרט, לקראת תחילת ההפקה הרשמית של הסרט.
הפקה > פיתוח > שובו של ג'יימס גאן להפקה

יום לאחר שגאן הצטרף ל"יחידת המתאבדים" באמצע אוקטובר 2018, הוא קיבל הודעה פרטית מהורן בה אושר שהוא יכול לחזור לבימוי הסרט. ההודעה נשלחה לאחר פגישות נוספות בין האולפנים לגאן. הורן שינה את דעתו לאחר שהתרשם מתגובתו של גאן למצב. גאן דן עם פייגי על התחייבויותיו ל"יחידת המתאבדים", ולאחר מכן הוכרז על דחיית הפקת הסרט עד לפברואר 2021 על מנת לאפשר לגאן לסיים את הפקת "יחידת המתאבדים". בדצמבר, לאחר שעבד עם אולפני מארוול על התסריט ל"אנטמן" (2015), אמר אדם מקיי שהוא מוכן לעבוד שוב עם האולפנים והצהיר כי הוא ערך עם פייגי דיונים על בימוי הסרט, בין היתר. בתחילת 2019, חזרו פייגי ופראט ואישרו כי אולפני מארוול עדיין עובדים על פיתוח הסרט, ובמרץ 2019 נחשף רשמית כי גאן ישוב לבימוי וכתיבת הסרט. עוד נמסר כי אולפני מארוול "מעולם לא נפגשו עם שום במאי אחר" עבור בימוי הסרט. בסוף אפריל 2019, אושר כי חמשת הכוכבים הראשיים של סדרת "שומרי הגלקסיה" – פראט, סלדנה, בטיסטה, קופר ודיזל – עתידים לשוב להפקת סרט ההמשך, ושהצילומים יתקיימו במהלך שנת 2020.
בדיון על פיטוריו והעסקתו המחודשת במאי 2019, אמר גאן שמכל מרכיבי הסרט שהיה לו עצוב לעזוב עם פיטוריו, הפרידה המשמעותית ביותר עבורו הייתה הפרידה מדמותו של רוקט. גאן הוסיף כי הסרט יביא לסיום את קשת העלילה של הדמות שנבנתה בסרטים הקודמים של היקום הקולנועי. באותו חודש, אישרה גילאן כי היא תשוב להפקת סרט ההמשך והביעה התרגשות לקראת חזרתו של גאן לבימוי הסרט. ביוני 2019, נשאלה סלדנה על תפקידה בסרט לאחר שדמותה נהרגה ב"מלחמת האינסוף", והיא שבה לגלם את גרסתה הצעירה יותר ב"סוף המשחק" שעוברת להווה של ציר הזמן של היקום הקולנועי. סלדנה אמרה כי גורלה של גאמורה יהיה תלוי בתוכניות שיש למארוול ולגאן עבור הסרט, אך ציינה שהיא מעוניינת לראות את גאמורה מצטרפת שוב ל"שומרים" וחוזרת להיות "האישה הקטלנית ביותר בגלקסיה "כפי שכונתה בעבר. באוקטובר 2019, נשאל גאן אם הוא לא מרוצה מההחלטה של אולפני מארוול להרוג את גאמורה ב"מלחמת האינסוף" והוא אישר שלא והוסיף כי הוא דן לפני כן עם האולפנים על עלילת הסרט. על פי תסריטאי "מלחמת האינסוף" ו"סוף המשחק", כריסטופר מרקוס וסטיבן מקפילי, דמותה של גאמורה הושבה במיוחד על מנת שגאן יוכל להשתמש בה בסרט השלישי של "שומרי הגלקסיה". באפריל 2020, אמר גאן כי מגפת הקורונה לא תשפיע על תוכניות ההפקה של הסרט, וחודש לאחר מכן, הצהיר כי הסרט יעלה לאקרנים "קצת אחרי 2021".
באוגוסט 2020, גאן הגיש טיוטה חדשה לתסריט עבור הסרט ובמקביל החל לכתוב עבור סדרת ספין אוף של "יחידת המתאבדים", בשם "פיסמייקר" שעוסקת בדמותו של פיסמייקר. כעבור חודש, דווח שגאן עתיד להתחיל לעבוד על הפקת הסרט בשנת 2021, לאחר שיסיים את הפקת "יחידת המתאבדים" ו"פיסמייקר". בנובמבר 2020, אישר גאן כי העבודה על התסריט של הסרט הסתיימה, וכי מעט מאוד השתנה בין תסריטו הראשוני לתסריטו החדש למרות עיכוב ודחיית ההפקה. חודש לאחר מכן אושר כי הסרט יעלה לאקרנים בשנת 2023, ושצילומי הסרט יתחילו בשלהי שנת 2021. זמן קצר לאחר מכן, נחשף כי הסרט יעלה לאקרנים לאחר שידור "ספיישל חג המולד של שומרי הגלקסיה" (2022).
הפקה > קדם הפקה

עבודות קדם ההפקה, שכללו את יצירת העיצובים והאפקטים הוויזואליים עבור הסרט החלו באפריל 2021. בתחילת מאי, הודיעו אולפני מארוול כי הסרט יעלה לאקרנים ב-5 במאי 2023. בהמשך החודש, אמר גאן כי עלילת הסרט תתרחש לאחר אירועי "תור: אהבה ורעם", שדמויות אחדות מ"שומרי הגלקסיה" עתידות להופיע בו. ביוני 2021, גאן אישר כי הוא החל לעבוד על הסטוריבורד עבור צילומי הסרט. בנוסף, גאן כתב במקור הופעת קמע עבור קומייל ננג'יאני, חברו של גאן, אך הסיר את ההופעה לאחר שנודע כי ננג'יאני לוהק לדמותו של קינגו בסרט "נצחיים" (2021).
בסוף אוגוסט, אולפני מארוול וגאן החלו להיפגש עם שחקנים עבור ליהוק דמותו של אדם וורלוק, ביניהם נכללו ויל פולטר, ג'ורג' מקיי ורגה-ז'אן פייג'. בספטמבר, גילאן העירה כי הסרט יחקור את הדמויות מסרטי ברמה עמוקה יותר, בעוד שסת' גרין, שמדבב את דמותו של הווארד הברווז בסרטי היקום הקולנועי, אמר כי הסרט יעסוק בגאמורה ונביולה; אם כי לא ידע באותה עת אם דמותו של הווארד תופיע שוב בסרט. באוקטובר 2021, נמסר על ליהוקו של פולטר לוהק לדמותו של אדם וורלוק, וגאן הצהיר כי "עשרות תפקידים" כבר לוהקו. בשלהי אוקטובר, פראט החל בחזרות ובמבחני מצלמה לקראת הצילומים, ופגישת הפקה מלאה נערכה בתחילת נובמבר, זמן קצר לפני תחילת הצילומים.
הפקה > צילומים

צילומי הסרט החלו ב-8 בנובמבר 2021 באטלנטה, ג'ורג'יה, והם המשיכו עד לאפריל 2022. צילומים נוספים התקיימו בלונדון, בריטניה, בשלהי שנת 2021. על צילום הסרט אמון הצלם הנרי בראהם, לאחר שהיה אמון על צילומי הסרט הקודם. בנוסף, נמסר כי חלקים מהסרט יצולמו באמצעות טכנולוגיית ההפקה הווירטואלית "Industrial Light & Magic" של חברת "StageCraft", שפותחה עבור הסדרה "המנדלוריאן" שהופקה עבור שירות "דיסני+. בנוסף, ספיישל חג המולד של שומרי הגלקסיה, עליו הוכרז במהלך כנס המשקיעים של דיסני בדצמבר 2021, יצולם במקביל לצילומי הסרט וישתתפו בו צוות השחקנים הראשי. במקור, צילומי הסרט התעתדו להתחיל בינואר או בפברואר 2019 לפני פיטוריו של גאן, ולאחר מכן בפברואר 2021, לפני שנודע שגאן החל לעבוד על הפקת הסדרה "פיסמייקר".
מוזיקה

באפריל 2017, צייו גאן כי המוזיקה לסרט תהיה "קצת שונה" מהפסקולים של שני הסרטים הראשונים. חודש לאחר מכן, גאן הוסיף כי הוא "כבר נבהל" מהעבודה על הפסקול וכי "הדברים נפתחים קצת בפסקול... אז אני אצטרך לעשות כמה בחירות די ספציפיות בעתיד הלא-יותר מדי רחוק", ורמז שכבר היה לו רעיון להכללת שירים מסוימים בפסקול של הסרט. בתחילת יולי 2017, גאן אישר שהוא צמצם את בחירותיו לשירים פוטנציאליים עבור הפסקול ל-181 שירים, אך ציין כי רשימה זו עשויה להתארך שוב. באוגוסט 2017, הוכרז כי נבחרו כל השירים שיופיעו בפסקול.
הפצה

הסרט עלה לאקרנים ב-5 במאי 2023, ומשתלב בשלב החמישי של היקום הקולנועי של מארוול. במקור, הסרט התעתד לעלות לאקרנים ב-1 במאי 2020, לפני שהוחלט לדחות את עלייתו לאקרנים.
ביקורות > בקופות

על פי תחזיותיהם של אנליסטים בתחום, עתיד הסרט להכניס בקופות בארצות הברית ובקנדה כ-110 מיליון דולר מ-4,400 בתי קולנוע בסוף השבוע הראשון לעלייתו לאקרנים.
ביקורות > תגובת הקהל

באתר הביקורות "Rotten Tomatoes" זכה הסרט לציון 82%, עם דירוג ממוצע של 7.3/10, על בסיס 340 ביקורות. בקונצנזוס הביקורתי של האתר נכתב כי ”בחיבוק קבוצתי גלקטי שעשוי ללחוץ קצת יותר מדי על מיתרי הלב, "שומרי הגלקסיה" האחרון הוא תרועה אחרונה ואוהבת עבור המשפחה הרב-גונית ביותר של היקום הקולנועי של מארוול.” באתר הביקורות המשוקללות "Metacritic", זכה הסרט לציון משוקלל של 67 מתוך 100, על בסיס 49 ביקורות, דבר המצביע על "ביקורות חיוביות לרוב".
ביקורות > פרסים ומועמדויות

סינתיה בלונדל והתר קרימר היו מועמדות בטקס פרסי "גילדת המפקחים המוזיקליים" לשנת 2023 בקטגוריית "הפיקוח המוזיקלי הטוב ביותר בקדימון – סרט".
| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס גלובוס הזהב | הישג קולנועי וקופתי | "שומרי הגלקסיה: חלק 3" | מועמדות |  |
| 2024 | פרסי איגוד מבקרי הקולנוע האמריקאי | האפקטים הוויזואליים הטובים ביותר | "שומרי הגלקסיה: חלק 3" | מועמדות |  |
| 2024 | פרס סאטורן | סרט גיבורי העל הטוב ביותר | "שומרי הגלקסיה: חלק 3" | זכייה |  |
| 2024 | פרס סאטורן | בימוי הסרט הטוב ביותר | ג'יימס גאן | מועמדות |  |
| 2024 | פרס סאטורן | השחקן הטוב ביותר בסרט | כריס פראט | מועמדות |  |
| 2024 | פרס סאטורן | מעצב הפקת הסרט הטוב ביותר | בת' מיקי | מועמדות |  |
| 2024 | פרס סאטורן | עיצוב תלבושות הסרט הטוב ביותר | יודיאנה מקובסקי | מועמדות |  |
| 2024 | פרס סאטורן | האיפור הטוב ביותר בסרט | אלכסיי דמיטריו, לינדזי מקגואן ושיין מאהן | מועמדות |  |
| 2024 | פרס סאטורן | האפקטים המיוחדים/ויזואליים הטובים ביותר בסרט | סטפן צ'רטי, אלכסיס וויסברוט, גאי וויליאמס ודן סודיק | מועמדות |  |
| 2024 | פרס אנני | הנפשת הדמות הטובה ביותר בסרט לייב אקשן | פרננדו הררה, כריס הרט, נתן מקונל, דניאל קברל וכריס מקגו | זכייה |  |
| 2024 | פרס האקדמיה הבריטית לקולנוע | האפקטים הוויזואליים המיוחדים הטובים ביותר | תיאו ביאלק, סטפן צ'רטי, אלכסיס וויסברוט וגיא וויליאמס | מועמדות |  |
| 2024 | פרס בחירת הקהל | סרט השנה | "שומרי הגלקסיה: חלק 3" | מועמדות |  |
| 2024 | פרס בחירת הקהל | סרט האקשן של השנה | "שומרי הגלקסיה: חלק 3" | מועמדות |  |
| 2024 | פרס בחירת הקהל | כוכב הקולנוע של השנה | כריס פראט | מועמדות |  |
| 2024 | פרס בחירת הקהל | כוכב סרט האקשן של השנה | כריס פראט | מועמדות |  |
| 2024 | פרס גילדת שחקני המסך | הביצוע הטוב ביותר של אנסמבל פעלולים בסרט קולנוע | "שומרי הגלקסיה: חלק 3" | מועמדות |  |
| 2024 | פרס אוסקר | האפקטים הוויזואליים הטובים ביותר | סטפן צ'רטי, אלכסיס וויסברוט, גאי וויליאמס ותיאו ביאלק | מועמדות |  |
| 2024 | פרס בחירת הילדים של ניקלודיאון | הסרט האהוב ביותר | "שומרי הגלקסיה: חלק 3" | מועמדות |  |
| 2024 | פרס בחירת הילדים של ניקלודיאון | שחקן קולנוע אהוב | כריס פראט | מועמדות |  |
| 2024 | פרס בחירת הילדים של ניקלודיאון | שחקנית קולנוע אהובה | זואי סלדנה | מועמדות |  |